ธ.กสิกรไทยตั้งเป้าสินเชื่อรายย่อยปีนี้โต 5-7%พร้อมเพิ่มลูกค้าดิจิทัลแบงก์กิ้งอีก 3.4 ล้านราย
นางนพวรรณ เจิมหรรษา รองกรรมการผู้จัดการ ธนาคารกสิกรไทย จำกัด (มหาชน) หรือ KBANK เปิดเผยว่า ธนาคารตั้งเป้าสินเชื่อรายย่อยปีนี้เติบโต 5-7% จาการเติบโตระดับ 5% ในปีก่อน ซึ่งเป็นไปตามเป้าหมายยอดสินเชื่อรวม 3.86 แสนล้านบาท โดยธนาคารจะใช้กลยุทธ์เชิงรุก Next Banking Experience โดยตั้งเป้าเพิ่มฐานลูกค้ารวม 14 ล้านรายหรือเพิ่มขึ้น 7% โดยมุ่งเน้นเจาะกลุ่มลูกค้าเจ้าของกิจการ กลุ่มลูกค้าคนรุ่นใหม่ กลุ่มลูกค้าข้ามประเทศ และตลาดที่ธนาคารยังเข้าไม่ถึง ควบคู่กับการหาลูกค้าใหม่ในจังหวัดหัวเมืองยุทธศาสตร์
7 ม.ค. 2559

นางนพวรรณ เจิมหรรษา รองกรรมการผู้จัดการ ธนาคารกสิกรไทย จำกัด (มหาชน) หรือ KBANK เปิดเผยว่า ธนาคารตั้งเป้าสินเชื่อรายย่อยปีนี้เติบโต 5-7% จาการเติบโตระดับ 5% ในปีก่อน ซึ่งเป็นไปตามเป้าหมายยอดสินเชื่อรวม 3.86 แสนล้านบาท โดยธนาคารจะใช้กลยุทธ์เชิงรุก Next Banking Experience โดยตั้งเป้าเพิ่มฐานลูกค้ารวม 14 ล้านรายหรือเพิ่มขึ้น 7% โดยมุ่งเน้นเจาะกลุ่มลูกค้าเจ้าของกิจการ กลุ่มลูกค้าคนรุ่นใหม่ กลุ่มลูกค้าข้ามประเทศ และตลาดที่ธนาคารยังเข้าไม่ถึง ควบคู่กับการหาลูกค้าใหม่ในจังหวัดหัวเมืองยุทธศาสตร์
นอกจากนี้ในส่วนของการให้บริการดิจิทัลแบงก์กิ้ง ธนาคารยังตั้งเป้าเป็นอันดับหนึ่งอย่างต่อเนื่อง โดยจะเพิ่มจำนวนลูกค้าใหม่ในส่วนของดิจิทัลแบงก์กิ้งอีก 3.4 ล้านราย รวมเป็น 11.3 ล้านราย
นางนพวรรณ กล่าวว่า สำหรับผลการดำเนินงานสายงานธุรกิจรายย่อยและเครือข่ายบริการในปี 58 ธนาคารทำได้ใกล้เคียงกับเป้าหมายที่วางไว้ ซึ่งเป็นผลมาจากกลยุทธ์เชิงรุกในการออกผลิตภัณฑ์และบริการต่างๆ ได้แก่ ธุรกิจดิจิทัลแบงก์กิ้ง ที่ยังเป็นผู้นำอันดับหนึ่ง โดยมีผู้ใช้งานมากสุดกว่า 9 ล้านคน คิดเป็นส่วนแบ่งการตลาด 39% ,การออกผลิตภัณฑ์ที่เจาะลูกค้าเฉพาะกลุ่ม ซึ่งได้รับการตอบรับเป็นอย่างดี เช่น การออกบัตรเดบิตสโมสรฟุตบอล ร่วมกับ 48 สโมสรฟุตบอลชั้นนำของไทย โดยสามารถสร้างยอดขายบัตรได้กว่าแสนใบ และรายได้ค่าธรรมเนียม ที่ธนาคารทำได้ 3.2 หมื่นล้านบาท หรือเติบโต 17% โดยส่วนใหญ่มาจากรายได้ธุรกิจแบงก์ แอสชัวรันส์ และธุรกิจบัตรเครดิต